text: Ch'uykunipiqa, imapas pay kikinkuq ruwakusqallanmi. "Kaymanqa chayamuyku runaq chimpanan chakallantan, mana ima ingenieropapas "expediente técnico" nisqata ruwaspa yanapasqallan", ninmi tumpa phiñarisqa kay ayllu umalliqqa. "Chayraykun mana yachaykuchu hayk'a runan kay chakanta chimpayta atinman chayta", ninmi payqa. Kay p'unchawkunaqa manan chakamantachu ancha umanqa nanan, unu-yakumantan. Payqa ninmi: "Imanakusaqkun chay ch'ullalla pukyumanta lliw runaq ukyanayku unu-yaku ch'akiruqtin, minaq qanrachasqanpas unquchiwaqtinkuri?", nintaqmi.